পাসপোর্ট জালিয়াতিতে গ্রেফতার বাংলাদেশি

কলকাতা: পাসপোর্ট জালিয়াতি (Fake Passport) কাণ্ডে এক বাংলাদেশিকে গ্রেফতার করল পুলিশ। ভারতে অনুপ্রবেশ করে ভুয়ো নথি দিয়ে পাসপোর্ট তৈরির অভিযোগ। ভুয়ো ঠিকানা ব্যবহার করে পাসপোর্ট বানিয়েছিল ওই যুবক। ইউরোপে পাড়ি দেওয়ার লক্ষ্যে এই কাজ করেছিল। তার আগেই মধ্যমগ্রাম থেকে অভিযুক্তকে গ্রেফতার করল পুলিশ। ধৃতকে মঙ্গলবার আদালতে পেশ করেছে পুলিশ।

পাসপোর্ট জালিয়াতি কাণ্ডে প্রকাশ্যে তদন্তে নেমেছে পুলিশ। ৭৩টি জাল পাসপোর্টের বিরুদ্ধে ভবানীপুর থানায় অভিযোগ দায়ের করেছিল পাসপোর্ট দফতর। সেই তালিকায় নাম ছিল পলাশ বিশ্বাসের। অভিযুক্ত কলকাতার চিৎপুর এলাকার বাসিন্দা। ইউরোপ যাওয়ার জন্য পাসপোর্টা বানাচ্ছিলেন তিনি।অভিযোগ, জাল ভারতীয় নথি তৈরি করে পাসপোর্টের আবেদন করেছিল সে। পাসপোর্টে যে ঠিকানা ব্যবহার করা হয়েছিল, তার অস্তিত্বই নেই। সোমবার তাকে জিজ্ঞাসাবাদের জন্য তলব করে মধ্যমগ্রাম থানা। তার পর তাকে গ্রেফতার করা হয়। ধৃত পলাশ বিশ্বাস বাংলাদেশের বাসিন্দা বলে জানা গিয়েছে।

আরও পড়ুন: বুধবার রাজ্যের আবেদন শুনবে কলকাতা হাইকোর্ট

অন্য খবর দেখুন